Diari Oficial de la Generalitat Valenciana


Sumari del DOGV 1928, del 21-12-1992 (1992/826683)

DECRET 192/1992, de 23 de novembre, del Govern Valencià, pel qual accepta la cessió d'us gratuït dels locals números 1, 2, 3 i 4 del primer pis de l'edifici Acuarium II, situat a Benidorm, realitzada per l'Ajuntament de Benidorm per a la instal.lació d'una oficina administrativa turística.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/11/23/192/dof/vci/html**

### Dades del document

Número de DOGV
:   1928

Data del DOGV
:   21-12-1992

Secció del DOGV
:   DISPOSICIONS GENERALS

Número del document
:   1992/826683


Data del document
:   23-11-1992

Organisme emissor
:   Conselleria d'Economia i Hisenda

Tipus de document
:   Decret

Decret 192/1992, de 23 de novembre, del Govern valencià, pel qual accepta la cessió d'ús gratuït dels locals números 1, 2, 3 i 4 del primer pis de l'edifici Acuarium II, situat a Benidorm, realitzada per l'Ajuntament de Benidorm per a la instal.lació d'una oficina administrativa turística.  
L?Ajuntament de Benidorm, en sessió plenària de data 31 d'octubre de 199 1, acordà la cessió a la Generalitat Valenciana de l?ús dels locals núm. 1, 2, 3 i 4 del primer pis de l?edifici Acuarium II, de Benidorm, dels quals és propietari l?esmentat ajuntament.  
La cessió es realitza amb el fi determinant d'instal·lar-hi una oficina d'administració turística.  
A petició del Conseller d'Indústria, Comerç i Turisme s'iniciaren els tràmits legals oportuns per a l'acceptació i la formalització de la cessió gratuïta de l?ús dels locals, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 23 de novembre de 1992,  
DECRETE  
Article primer  
Acceptar la cessió de l?ús gratuït, realitzada per l'Ajuntament de Benidorm, dels locals situats en la planta primera de l'edifici Acuarium II, situat a Benidorm, C/ Joan Fuster Zaragoza, s/n, que a continuació es descriuen:  
1. Apartament lletra A. Ocupa una superfície de 31 m2, i confronta: al nord, est i oest, amb vols de la urbanització, i al sud, amb apartament lletra B de la mateixa planta i corredor d'accés.  
Figura inscrit en el Registre de la Propietat núm. 2 de Benidorm, tom 644, finca núm. 13507, inscripció 4ª.  
2. Apartament lletra B. Ocupa una superfície de 33 metres noranta centímetres quadrats, i confronta: al nord, corredor d'accés i apartament lletra A; al sud i a l'est, vols de la urbanització, i a l'oest, apartament lletra C de la mateixa planta.  
Figura inscrit en el Registre de la Propietat núm. 2 de Benidorm, tom 640, llibre 154, foli 95, finca núm. 13165, inscripció 4ª.  
3. Apartament lletra C. Ocupa una superfície de 33 metres noranta centímetres quadrats i confronta: al nord, corredor d'accés; al sud, vols de la urbanització; a l'est, apartament lletra B de la mateixa planta, i a l'oest, apartament lletra D de la mateixa planta.  
Figura inscrit en el Registre de la Propietat núm. 2 de Benidorm, tom 640, llibre 154, foli 95, finca núm. 13732, inscripció 4.  
4. Apartament lletra D. Ocupa una superfície de 20 m2, i confronta: al nord, corredor d'accés; al sud, vols de la urbanització; a l'est, apartament lletra C de la mateixa planta, i a l'oest, apartament lletra E de la mateixa planta.  
Figura inscrit en el Registre de la Propietat núm. 2 de Benidorm, tom 640, llibre 154, foli 95, finca núm. 13581, inscripció 4ª.  
Article segon   
Aquesta cessió gratuïta comporta el compromís per part de la Generalitat Valenciana d'instal·lar-hi una oficina administrativa turística.  
Article tercer  
Els drets derivats de la cessió s'hauran d'incorporar a l?Inventari General de Béns i Drets de la Generalitat Valenciana.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 23 de novembre de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI